Viselkedési minták a nyugdíjrendszerekben II. rész

Reguly Ágoston

A tanulmány második része négy ország nyugdíjrendszerét hasonlítja össze az előzőben leírt modell segítségével.
 Az angol, német, francia és magyar adatok segítségével a modellen belül három következtetésre jutottunk: 1, A felosztó-kirovó modell valósághűen adja vissza a népesség és a járulékkulcs közötti kapcsolatot. 2, A kötelező tőkefedezeti modellben önző viselkedési mintákat kapunk Angliában, Németországban és Franciaországban, változatlan járulékkulcs és a változó népességi tendenciák mellett. 3, Az önkéntes tőkefedezeti modellben a népességváltozástól függően meg tudunk határozni olyan viselkedési mintákat, amely hosszútávon fenntarthatóvá teszik a modellt. Az összefüggés segítségével arra a kérdésre is választ kaptunk, mennyire van messze az adott ország a kívánt viselkedési mintától.

JEL kódok: H30, H55, J32
Az előző részben, két - OLG alapú – nyugdíjmodellt hoztunk létre: egy tőkefedezetit (FF-DB) és egy felosztó-kirovót (PAYG-DC). A felépített fogyasztás–megtakarítási rendszerben definiáltunk két Cobb-Douglas típusú hasznossági függvényt, amellyel a különböző generációk viselkedési mintáit tudtuk értelmezni. Az egyik típusú hasznossági függvény az egygenerációs hasznossági függvény volt, amelyben változóként csak az adott generáció fogyasztása jelenik meg. Az egygenerációs hasznosságnál racionális és nem racionális viselkedési mintát tudtunk elkülöníteni, attól függően, hogy az egyén a meglévő jövedelmét teljesen elkölti-e, vagy sem. Ezzel szemben a másik típusú hasznossági függvényben – a kétgenerációs hasznosságnál – változóként a következő generáció fogyasztása is megjelenítésre került, így beépítve a modellbe a szülő gyermek kapcsolatot. A kétgenerációs hasznosságnál az önző, fenntartható és altruista viselkedési mintákat tudtuk elkülöníteni, attól függően, hogy az egyén mekkora hangsúlyt fektet a következő generáció fogyasztására.
A jelen dolgozatban a különböző nyugdíjrendszereket fogjuk megvizsgálni modelljeink keretei között. Természetesen a mai nyugdíjrendszerek különböző felépítési és működési elvek alapján szerveződtek, így az összehasonlításból kizárólag a modellre lehet levonni következtetéseket. Mára a fejlett országok rendszereinek szinte mindegyikére a „vegyes rendszer” jellemző, így tisztán egyik nyugdíjmodellünk sem található meg, azaz az állami nyugdíjalapok mellett, a tőkefedezeti alapok bekapcsolása is jelen van. A következőkben Anglia, Franciaország, Magyarország, Németország egyszerűsített nyugdíjrendszerének összehasonlítását tesszük meg a szimulációban, elsősorban a 2011-es OECD tanulmányra alapozva. (OECD [2011])

Országok jellemzői
A nyugdíjrendszerek számos paraméterrel, változóval jellemezhetőek. Modellünkben bizonyos változók jelennek meg, így elsősorban azokat a különbségeket, adottságokat fogjuk megvizsgálni, amelyeket kezelni tudunk. A fentebb említett országok különböző járulékkulcsokkal, letöltendő munkaidővel és népességi eloszlással is jellemezhetőek. (Holtzer [2011]) Az első táblázat megmutatja, hogy a különböző típusú pillérekbe a jövedelemnek hány százalékát kell befizetni. A nyugdíjrendszerek, mint azt említettük, meglehetősen vegyesek. Például, Angliát kivéve, az állampolgár eldöntheti, milyen formában akarja fedezni a nyugdíjas fogyasztásait, de fontos, hogy kötelező mindenhol valamelyik alapba befizetni egy adott összeget. Angliában egy igen összetett rendszer működik, emiatt jelen dolgozat keretein belül elég erősen egyszerűsítjük az angol nyugdíjrendszert, azért hogy számolni tudjunk később vele. 
Különböző pillérekhez tartozó járulék kulcsok,
országok szerint.
1. táblázat

	Országok/Pillérek kulcsai
	Kötelező állami alap
	Választható állami alap
	Kötelező magánpénztárak

	Anglia
	vagy 6,1%
	vagy 6,1%
	vagy 6,1%

	Németország
	vagy 9,75%
	nincs
	vagy 9,75%

	Franciaország
	6,65%
	nincs
	nincs

	Magyarország
	1,5%
	vagy 8%
	vagy 8%


Forrás: saját összefoglaló – OECD [2011]
Az országok demográfiai jellemzői elhagyhatatlanok a nyugdíjrendszer megítélésekor. Ha a népesség növekedik, mind a felosztó-kirovó, mind a tőkésített rendszer viszonylag könnyedén működik, sőt még többlet jövedelmet is tud hozni az államnak vagy a magánpénztáraknak. A 20. század közepétől viszont ismert jelenség lett az elöregedő társadalom fogalma. Ez a nyugdíjrendszereket alapjában rengette meg. Az eddig használt járulékkulcsok továbbá már nem voltak fenntarthatók. Az országok különböző stratégiákat igyekeztek meghonosítani, hogy fenntartható lehessen eddig működő nyugdíjrendszerük. A különböző megoldásokat a modellen belül igyekeztek megoldani, így a járulékkulcsok emelésével, a nyugdíjkorhatár emelésével vagy progresszív rendszer bevezetésével. A második táblázat alapvető demográfiai adatokat nyújt, a különböző országokról. Látható, hogy míg Németország és Anglia magas nyugdíjkorhatárt szabott ki, az alacsony népesség növekedés vagy fogyás miatt, Franciaország csak viszonylag későn 2010-ben szembesült a népesség kedvezőtlen alakulásának a tényével. 

Népesség eloszlás és népességváltozási mutatók országokra bontva
2. táblázat
	Országok
	Népesség
	Fiatalok aránya
	Dolgozók aránya
	Idősek aránya
	Népesség változás
	Nyugdíj korhatár (férfi):

	Anglia
	61 113 205
	18,0
	66,3
	15,7
	0,279
	67

	Németország
	82 329 758
	13,7
	66,1
	20,3
	-0,053
	67

	Franciaország
	62 793 432
	18,33
	64,84
	16,83
	0,549
	62

	Magyarország
	9 905 596
	15
	69,3
	15,7
	-0,257
	65


Forrás: saját összefoglaló – OECD [2011], Eurostat
A demográfiai következmények miatt az államnak ki kell egészítenie azt az összeget, ami a népesség változás miatt történő nyugdíjkifizetések és a dolgozók nyugdíj befizetések különbségéből adódik a felosztó-kirovó és tőkésített rendszerben (Mosolygó [2009], [2010]). A rés amiatt adódik, mert az állam nem akarja felvállalni a nyugdíjas reáljövedelemek csökkenését, ezért inkább más bevételeinek egy részét átcsoportosítja. Az összeget GDP arányosan nézzük meg, hogyan változott az egyes országokban 1990 és 2005 között.

Állami kiadások a nyugdíjrendszerekbe.
3. táblázat
	Országok
	GDP(%)
	Változás 1995-2005
	Kormányzati kiadások(%)

	
	1990
	1995
	2000
	2005
	
	1990
	2005

	Anglia
	4,9
	5,4
	5,4
	5,7
	15,40%
	11,9
	12,8

	Németország
	10
	10,5
	11
	11,4
	14,11%
	n.a.
	24,3

	Franciaország
	10,6
	12
	11,8
	12,4
	16,30%
	21,5
	23

	Magyarország
	n.a.
	n.a.
	7,3
	8,5
	n.a.
	n.a.
	17,1


Forrás: http://www.oecd.org/document/16/0,3343,en_2649_34757_45558288_1_1_1_1,00.html
Az OECD demográfiai becslése szerint a folyamat súlyosbodni fog, vagyis ha maradnak nyugdíjkorhatárok (2. táblázat) és a kulcsok (1. táblázat), akkor az országoknak egyre nagyobb és nagyobb összegeket kell átcsoportosítaniuk a nyugdíjrendszerekbe. 2000-ben az OECD országokban a népesség 18% volt fiatal (0-14 év) 63% volt felnőtt (15-59) és 19% idős (60+) ez az arány 2040-re 17%-51%-32% lesz. Az egy aktív dolgozó főre jutó eltartott nyugdíjas rohamosan nő, ahogyan azt az 1. ábrán láthatjuk. 

Forrás: OECD [2009]
1. ábra: Népesség elöregedése

Nézzük meg ezek után modellünk egyik sarokpontját, a népesség fogyasztásának eloszlását. Ha megtudjuk, mennyit fogyasztanak az egyes korcsoportok (generációk), megpróbálhatjuk, ezeket az adatokat felhasználni, és megnézni a modellünk működésének helyességét. A 4.-5. táblázatok az átlagos fogyasztási eloszlást mutatja, az EU tagállamokban korcsoportok szerint, valamint az egy főre jutó átlagos jövedelmet, különböző időpontokban (1988/2005).

Átlagos fogyasztási eloszlás korcsoportonként (2005)
4. táblázat
	
	Teljes életkor átlagos fogyasztása
	Összes fogyasztás
	Fiatal-kori fogyasztás

(0-30)
	Dolgozó-kori fogyasztás

(30-60)
	Időskori fogyasztás

(60+)
	Egy főre jutó átlagos jövedelem

	Anglia
	31 959
	91 450
	28 918
	38 198
	24 334
	33 243

	Németország
	28 501
	78 750
	19 121
	34 201
	25 428
	31 766

	Franciaország
	27 886
	77 854
	23 632
	32 181
	22 041
	29 951

	Magyarország
	10 694
	31 529
	11 827
	12 680
	7 022
	15 949


Forrás:http://epp.eurostat.ec.europa.eu/portal/page/portal/household_budget_surveys/Data/database
Átlagos fogyasztási eloszlás korcsoportonként (1988)
5. táblázat
	
	Teljes életkor átlagos fogyasztása
	Összes fogyasztás
	Fiatalkori fogyasztás

(0-30)
	Dolgozókori fogyasztás

(30-60)
	Időskori fogyasztás

(60+)
	Egy főre jutó átlagos jövedelem

	Anglia
	17 390
	49 944
	16 797
	21 534
	11 613
	14 669

	Németország
	16 815
	46 778
	12 521
	20 546
	13 711
	16 052

	Franciaország
	16 602
	46 919
	14 695
	19 791
	12 433
	15 218

	Magyarország (1999)
	8 056
	23 278
	8632
	9 361
	5 285
	10 440


Forrás:http://epp.eurostat.ec.europa.eu/portal/page/portal/household_budget_surveys/Data/database
A 4. és 5. táblázatokat megvizsgálva, érdekes, hogy 1988-ban Anglia, Németország és Franciaország is többet fogyasztott átlagosan egyénenként, mint az egy főre jutó átlagos jövedelem nagysága, míg ezt a 2005-ös fogyasztások alapján szerencsére már nem mondhatjuk el.

A modell keretein belül…
Az előző pontokban az országok nyugdíjrendszerét leegyszerűsítettük, annak érdekében, hogy használni tudjuk jellemző adataikat a modellekben. A következőkben megvizsgáljuk a felállított modelleket az országok fenti adatainak fényében.

Felosztó-kirovó modell
A felosztó kirovó rendszernél konkrét állításunk van. Ahhoz, hogy a nyugdíjrendszer fenntartható legyen, és a nyugdíjas annyit kapjon, mint amennyit befizetett, a kifizetéseknek és befizetéseknek meg kell egyezniük. Ha ez nem teljesül, akkor az államnak ki kell pótolnia a hiányt és a költségvetésből bizonyos összegeket fel kell áldoznia.

Vizsgáljuk meg, hogy a felosztó-kirovó modellbe behelyettesítve a különböző országok adatait, a népesség változás függvényében hogyan kellene változtatni a járadékkulcsokat. Az egyszerűség kedvéért az országok járadékkulcsait 50-50%-ban felosztjuk a fiataloknak (γ) juttatott és a nyugdíjasoknak (τ) juttatott kulcsokra A kulcsok nagyságát időben állandónak vesszük a nulladik, első, második generációra (γ0 = γ1=γ2  ; τ0 = τ1=τ2). Az n1 az éppen aktuális népességnövekedés, amely adott, és az n2-höz fog igazodni a változó a járulék.

Forrás: saját kalkuláció
2. ábra: Járulékkulcs változása a népesség változás függvényében az egyes országokban
A 2. ábra mutatja meg, hogy a harmadik generáció népesség változásának következtében a harmadik generációnak mekkora járulékot kell fizetnie, hogy az egyensúly fennálljon. A modell nagyságrendileg visszaadja a járulékok valóságos értékét. Ha feltesszük, hogy a harmadik generáció népességének a változása egyenlő lesz a 2010-ben mért népességváltozással, akkor, például Németországban a modell által adott járulék 0,057‰-ban tér el a valóságos járulékkulcstól. 
Az így megkapott eredmény egy összefüggést mutat a jelenlegi népesedési viszonyok és a fenntartható nyugdíjrendszerhez kapcsolódó járulékkulcs között modellünkben. Ahogyan már azt az előző, elméleti részben is hangsúlyoztuk, a felosztó-kirovó modellben nem tudnak létrejönni különböző viselkedési minták a központi meghatározott jövedelem újraelosztás miatt.
Tőkésített modellek
A tőkésített modellnél, az alapvető befizetéssel meghatározott, magán-nyugdíjpénztáras vagy állami működtetés mellett, két kategóriát különítek el, az alapján, hogy önkéntes vagy kötelező befizetésről van szó.

1.1 Kötelező tőkésített nyugdíjmodell
Ennél az esetnél, a modell alapján az egyénnek nincsen meg a saját „szabad választása”. A kötelező járulékkulcsok meghatározzák a fogyasztást és ennek következtében a viselkedési mintát is. Ebben az esetben az első generáció a periódusokban megszabott nagyságot fog fogyasztani, hitelezni és törleszteni, így a következő generációra nézve a hatás meghatározott lesz. Lehet, hogy csökkenteni fogja a második generáció fogyasztásának a nagyságát, ha a járulékkulcs nagyon kicsi, de az is előfordulhat, hogy a járulékkulcs nagysága miatt az első generáció rá van kényszerítve az altruista viselkedésre és így pozitívan hat a második generáció fogyasztására. 

A tőkésített modellnek ebben a változatában nincs önkéntes felhalmozás, csak kötelező megtakarítás (s) van, ekkor az s-t a jövedelem (w) θ szorosaként értelmezem, ahol θ egyenlő lesz a kötelezően befizetett járulékkulcs nagyságával. Egyenlettel felírva a t.-edik generáció fogyasztásait:

Fiatalkori fogyasztás:

Munkaképes fogyasztás

(2)

Nyugdíjas fogyasztás:

(3)

Az eurostat
 fogyasztási adatait felhasználva, megkapjuk az összefüggést: ha a fogyasztásokat és a jövedelmeket rögzítjük, mekkora járulékkulcsot kell fizetnie az előző nemzedéknek, a népességváltozás függvényében. (Eddig ez a megközelítés igen hasonlít a elosztó-kirovóra.) A szimuláció során két nemzedéket különítünk el, a fiatalabb 2005-öst és az idősebb 1988-ast.

Forrás: saját kalkuláció
3. ábra Fiatalkori állandó fogyasztás melletti járulékkulcs a kötelező tőkésített rendszerben.

A 3. ábra megmutatja, hogy a 2005-ben fogyasztó fiataloknak mekkora a hitelfelvételi, és emiatt fogyasztási lehetőségeik vannak, a járulék nagyságának és a népesség változásának függvényében. Fontos hogy ezt az ábrát a fiatal generáció „szemüvegén” keresztül kell nézni, vagyis a kérdés: mekkora hitelfelvételi lehetősége van a fiatal generációnak. Az eredmény azt mutatja, Magyarország kivételével, hogy a valódi járulékkulcsok kisebbek, mint a modellben kívánatosaké. Ez nem meglepő módon önző viselkedésre enged következtetni (a felnőtt generáció előre, többet elfogyasztott, mint kellett volna), hiszen így a fiatal generáció kisebb hitelt tud csak felvenni, mint amekkora igénye lenne, így kisebb lesz a fiatalkori fogyasztása és a „2005-ös” generáció hasznossága így nem lesz maximális. A 6. táblázat megmutatja a szimulációban kapott eltéréseket:
Valódi járulékkulcsok és a modell szerinti járulékkulcsok és azok eltérései
6. táblázat

	
	Valódi járulékkulcs
	Modell szerinti járulékkulcs
	Eltérés

	Anglia
	8,4%
	25,214%
	19,114‰

	Franciaország
	6,65%
	24,059%
	17,409‰

	Magyarország
	9,5%
	8,417%
	-1,083‰

	Németország
	9,75%
	11,282%
	1,532‰


Forrás: saját kalkuláció

A 6. táblázat rádöbbenthet arra, hogy azokban az országokban, ahol a népesség növekedik (Anglia, Franciaország) és a fiatalok fogyasztását az előző generáció megtakarításaiból akarjuk hitelezni, sokkal magasabb járulékkulcsokat kell alkalmaznunk, mint a fogyó népességgel rendelkező országokban. A valóságban természetesen nem ez az egyetlen hitelfelvételi lehetőség, többek között ezért is lehetséges, hogy a „2005-ös” generáció fiatalkori fogyasztását maximalizálni tudja.

Amikor a „2005-ös” generáció belép a dolgozó periódusba, neki kell majd fizetnie a járulékot. Számításaim szerint, figyelembe véve és feltételezve a fiatalkori fogyasztási maximumot, és az ezzel járó törlesztési kötelezettséget, a generáció saját hasznossága maximalizálása érdekében a 4. ábra által mutatott járulékkulcs nagyságot választaná.

Forrás: saját kalkuláció
4. ábra: Dolgozókori állandó fogyasztás melletti lehetséges járulék a kötelező tőkésített rendszerben

A 4. ábrán a dolgozókori állandó fogyasztás melletti lehetséges járulékot láthatjuk a tőkésített rendszerben. Magyarországot leszámítva, ahol magasabb a kötelező járulék, mint amennyi a maximumhoz kellene, az összes többi országban a nyugdíjas évekre nagyobb mértékben kellene félretenni az optimumhoz, mint az a valóságban kötelező (a modell szerint), hiszen, a nyugdíjas években elfogyasztható mennyiség nagysága függ, a félretett összegtől.

Összességében, a kötelező tőkésített modellben azt figyelhetjük meg, hogy az éppen aktuális járulékkulcsok az országokban egy önző viselkedést gerjesztenek a modell szerint. Magyarországot leszámítva - ahol többet kell befizetni, mint amennyit a modell szerint kellene - az összes országban kisebb a járulékkulcs, mint amekkora a kétgenerációs hasznosság maximalizálásához szükséges lenne. Ezzel a következő generáció, ha csak ebből a zárt rendszerből tud hitelt felvenni, abba a helyzetbe kerül, hogy nem tud olyan mértékben fogyasztani, mint amekkorára szüksége lenne, így felborulhat az egyensúly, és generációkon keresztül egy önző magatartás alakul ki.

1.2 Önkéntes tőkésített nyugdíjmodell
Az önkéntesség megengedi, hogy a generációk saját maguk válasszák ki a megtakarított mennyiséget, a hitelezések nagyságát, és így közvetetten a saját hasznossági görbéjük kiválasztását. Ahogyan ezt az előző tanulmány végén tárgyaltuk, ennek megvannak az előnyei, hátrányai is. 
Először nézzük meg, hogy mekkora értékeket fognak felvenni a hasznossági függvényben szereplő fogyasztások hatványkitevői, ha a generáció csak saját magára gondol, vagyis egygenerációs hasznossági görbéjük van. Kiszámításukkor az adott generáció összes fogyasztásának hatványkitevőjét egynek vesszük
. A hatványkitevőket megkapjuk, ha megnézzük az adott periódusban az összes fogyasztásuk hány százalékát fogyasztották el. 

Az 1988-as és 2005-ös generációk egygenerációs hasznossági függvényének hatványkitevői

7. táblázat
	
	Egygenerációs hasznosság (a+b+d=1; e+f+g=1)

	
	Fiatalkori
	Dolgozókori
	Nyugdíjas

	
	1988

(a)
	2005

(e)
	1988

(b)
	2005

(f)
	1988

(d)
	2005

(g)

	Anglia
	0,3363
	0,3162
	0,4316
	0,4177
	0,2325
	0,2661

	Franciaország
	0,3132
	0,3035
	0,4218
	0,4134
	0,2650
	0,2831

	Magyarország
	0,3708
	0,3751
	0,4021
	0,4022
	0.2271
	0,2227

	Németország
	0,2677
	0,2428
	0,4392
	0,4343
	0,2931
	0,3229


Forrás: saját kalkuláció
Láthatjuk a táblázatból, hogy a hasznosság bármilyen felosztás mellett maximális, így vissza is kaptuk az egygenerációs hasznossági függvény kiindulási alapját. Érdekes viszont, hogy a különböző országokban a különböző periódusokat hogyan értékelik, illetve hogy hogyan változott meg az allokáció 1988 és 2005 között. Látható, hogy a dolgozókori fogyasztást értékeli legjobban az összes generáció az összes országban, és hogy az idő változásával a fiatalkor illetve nyugdíjaskor értékelésének különbség a dolgozóhoz képest némileg csökkent. 

Nézzük meg, hogyan változnak a hatványkitevők, ha nem egygenerációs, hanem kétgenerációs hasznossággal vizsgáljuk meg őket! A két generáció (1988-as és 2005-ös) összes fogyasztásának allokálásait láthattuk a 7. táblázatban. Nézzük meg, hogy a két fogyasztás súlyozott összegét hogyan allokálták a különböző periódusokban a generációk, ha feltesszük azt az erős kikötést, hogy az 1988-as generáció tudja, hogy a 2005-ös generáció hogyan akarja allokálni a fogyasztásait. Ebben az esetben az alábbi hatványkitevők értékeit, kiszámolhatjuk, ha a 7. táblázatban lévő értékek felét vesszük. Ezen kikötések mellett megkapjuk a kétgenerációs hasznossági függvényének a hatványkitevőit.
Az 1988-as generáció kétgenerációs hasznossági függvényének hatványkitevői
8. táblázat
	
	Kétgenerációs hasznosság (a+b+d+e+f+g=1)

	
	Fiatalkori
	Dolgozókori
	Nyugdíjas

	
	1988

(a)
	2005

(e)
	1988

(b)
	2005

(f)
	1988

(d)
	2005

(g)

	Anglia
	0,1681
	0,1580
	0,2158
	0,2088
	0,1162
	0,1331

	Németország
	0,1338
	0,1214
	0,2196
	0,2172
	0,1465
	0,1614

	Franciaország
	0,1566
	0,1517
	0,2109
	0,2067
	0,1325
	0,1415

	Magyarország
	0,1854
	0,1875
	0,2011
	0,2011
	0,1136
	0,1114


Forrás: saját kalkuláció
Modellünk segítségével nézzük meg, hogy a különböző országokban az adott hatványkitevők mellett mikor lesz az adott generáció viselkedése önző, altruista, vagy hosszútávon fenntartható. A 5. ábrán látható görbék azt mutatják meg, hogy az egyes országokban, a népesség változásától függően milyen viselkedési forma lesz az, amely a rendszert hosszútávon fenntarthatóvá teszi.

Forrás: saját kalkuláció
5. ábra: Fenntartható fejlődés kritériuma az országokban, önkéntes tőkésített modellben

Az y tengelyen lehet látni a viselkedés formáját. Amikor y=1 akkor a viselkedés racionális, a klasszikus értelemben. Ha a népesség állandó, akkor láthatjuk, hogy a rendszer egyensúlyban van. A népesség növekedésével lehetővé válik, hogy a generációk önző módon viselkedjenek. Az önzés mértéke viszont függ a népesség növekedésétől. Az adott generáció csak annyival fogyaszthat többet a következő generációhoz képest, mint az adott ország vagy generáció görbéje és az y=1 egyenes távolsága közötti nagyság. Amikor a népesség csökken, hasonlóan az előbbihez, a generációnak altruistán kell viselkednie, ha a fenntarthatóságot fönn akarja tartani. Az altruizmus mértéke, most is a görbe és az y=1 egyenes távolságának kell lennie. Mind a két viselkedési minta esetén, ha a generáció viselkedése a görbe felett helyezkedik el, akkor a következő generáció fiatalkori fogyasztása kisebb lesz, mint a következő generáció hasznosság maximumához szükséges mérték. Ha a generáció viselkedése a görbe alatt helyezkedik el, akkor a hitel kínálati oldala nagyobb lesz, mint a hitel keresleté. Ha a hitelt teljes mértékben kénytelen felvenni a következő generáció, akkor a hasznossági maximum, a túlzott hiteltörlesztés miatt nem teljesül.
Az országok valódi viselkedése és a modell szerinti egyensúlyt teremtő viselkedési minták
9. táblázat

	
	Modell szerinti
kívánatos viselkedés
	Modell szerinti
valódi viselkedés
	Különbség

	Anglia
	+0,0610 (önzés)
	+0,1156 (önzés)
	0,0546

	Németország
	-0,0140 (altruizmus)
	+0,0791(önzés)
	0,0931

	Franciaország
	+0,084 (önzés)
	+0,0879 (önzés)
	0,0039

	Magyarország
	-0,1338 (altruizmus)
	+0,0562 (önzés)
	0,1900




Forrás: saját kalkuláció
A 9. táblázatban azt láthatjuk, hogy a 2010-es népesség változás mértéke szerint a különböző országoknak milyen viselkedési mintát kéne mutatniuk ahhoz, hogy az önkéntes tőkésített rendszer működjön, és láthatjuk azt is, hogy valójában milyen a viselkedés. A valódi viselkedést úgy kalkuláltam, hogy a generációk (1988-as és 2005-ös) különböző periódusbeli fogyasztásait korrigáltam az átlagbérekkel és az adott hatványra emeltem majd a két generáció közötti különbséget vettem. A kapott érték azt mutatja, hogy az első generáció milyen mértékben kívánja elosztani az „összes fogyasztást” maga és a következő generáció között, vagyis megkaptuk a viselkedési minták nagyságait. Pozitívnak vettem az önző magatartást és negatívnak az altruistát. Láthatjuk, hogy azokban az országokban ahol a népesség csökken a modell szerinti viselkedésnek negatív előjele van. A 9. táblázat összehasonlítása alapján azonban az összes ország, különböző mértékben önző viselkedési mintát mutat, vagyis az összes viselkedési pont a görbe felett helyezkedik el. Ameddig a népesség még növekedik és az eltérés kicsi, addig ez kevésbé probléma (pl. Franciaország), de amint a népesség csökken és a rendszer nagyban eltér az egyensúlytól, problémák adódhatnak.
ÖSSZEFOGLALÁS

A dolgozatban felállítottunk a nyugdíjrendszer egy modelljét, amely Diamond OLG rendszerére épül. A modellt két részre bontottuk, a tőkésített, DC és a felosztó-kirovó DB rendszerre. Megvizsgáltuk a modelleket különböző hasznosságokkal, és megkerestük a hasznossági maximumot, mind az egygenerációs hasznosságnál, mind a kétgenerációs hasznosságnál. A kétgenerációs modellnél definiáltuk az „önző”, a „fenntartható” és az „altruista” viselkedési mintákat valamint vizsgáltuk a modell működését a viselkedési minták függvényében.

A felosztó-kirovó rendszernél beláthattuk, hogy a hasznosság maximum a generációkon kívül álló tényező. Egy külső megbízott, általában az állam, meghatározza a nyugdíj járadékkulcsok nagyságát. Ezután, megfigyelhettük, hogy ha nem is teljes pontossággal, de közelítőleg azonos nagyságú járadékkulcsok jöttek ki a felállított modell szerint, mint a valóságban.

A tőkésített modell ellenben függ a generációk viselkedésének mintáitól. Mint a dolgozat végén láttuk, itt is újabb két részre kellett bontani a modellt. Egy kötelező és egy önkéntes részre. A kötelező rendszernél, a generációk bele voltak kényszerítve egy adott viselkedési mintába, amelyről láthattuk, hogy önző, mert nem gondol a következő generációkra. Az önkéntes rendszer vizsgálata közben láthattuk, hogy az összes vizsgált ország önmagában, önző viselkedést mutat. Ezek után megnéztük, hogy mekkora az eltérés a valódi és a modell szerinti viselkedési minta között, és ennek alapján láthattuk, hogy van olyan ország, amely csak kicsit tér el, és van, amely jobban eltér a modell szerinti értéktől. A szimulációk azt sugallják, hogy a modell szerinti helyes viselkedési mintától azok az országok vannak a legtávolabb, ahol a népesség szaporulat a legkisebb. 
A dolgozatban egy zárt rendszerben megfigyelhettük, hogy egy fenntartható nyugdíjrendszerhez szükség van a generációk együttműködésére, hiszen enélkül a rendszer instabillá válhat.

